Publication: Magyar Közlöny
Issue: MK-2001-46 (Year: 2001, Number: 46)
Era: 1990-2004
Section: 2 A számvitelről szóló 2000. évi C. törvény.
Paragraph Index: 305

a) pontjában, a 4. § (1) bekezdésében, az 5. § (1) bekezdésében, illetőleg (2) bekezdésének 2. mondatában foglaltakat a vonatkozó okiratok eredetiben vagy hiteles másolatban történő csatolásával, a 3. § (2) bekezdésének b)—d) pontjaiban foglaltakat a kérelmező nyilatkozatával kell igazolni. Nem magyar állampolgár esetén a 3. § (2) bekezdésében foglaltakra vonatkozóan a származási ország illetékes igazságügyi szerve vagy államigazgatási hatósága által kiadott igazolást, ennek hiányában a származási országban közjegyző előtt tett nyilatkozatot kell csatolni, hiteles magyar fordításban. A kérelemhez mellékelni kell eredetiben vagy hiteles másolatban a vállalkozói igazolványt, illetőleg a társasági szerződést (alapító okiratot, alapszabályt) és a jármű forgalmi engedélyét.

Source: https://magyarkozlony.hu/hivatalos-lapok/326a986f43d90bfff3c185bef53946d546093fe7/dokumentumok/b00fa87f49acd2093393f66750769319b7fe03c8/letoltes